Leonīds Slaucītājs
Leonīds Slaucītājs (dzimis 1899. gada 10. aprīlī Jaunalaicenes pagastā, miris 1971. gada 12. septembrī Sidnejā) bija latviešu ģeogrāfs, ģeofiziķis. Pēc Otrā pasaules kara dzīvoja Argentīnā, kur turpināja zinātnisko darbību, tostarp bija polārpētnieks vairākās Antarktīdas ekspedīcijās. Nodarbojies arī ar mūziku un glezniecību. Viņa jaunākais brālis Sergejs Slaucītājs bija astronoms.